CELEX: 62017TN0834
Language: hr
Date: 2017-12-29 00:00:00
Title: Predmet T-834/17: Tužba podnesena 29. prosinca 2017. – United Parcel Service protiv Komisije

26.2.2018   
            
            
               HR
            
            
               Službeni list Europske unije
            
            
               C 72/41
            
         Tužba podnesena 29. prosinca 2017. – United Parcel Service protiv Komisije
   (Predmet T-834/17)
   (2018/C 072/52)
   Jezik postupka: engleski
   
      Stranke
   
   
      Tužitelj: United Parcel Service, Inc. (Atlanta, Georgia, Sjedinjene Američke Države) (zastupnici: A. Ryan, solicitor, F. Hoseinian i W. Knibbeler, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               UPS-u naknadi štetu koju je pretrpio u iznosu od 1,742 milijardi eura s odgovarajućim kamatama;
            
         
               —
            
            
               UPS-u naknadi poreze koji će biti razrezani na naknadu štete, na temelju porezne stope primjenjive na dan donošenja presude; i
            
         
               —
            
            
               naloži Komisiji snošenje troškova ovog postupka.
            
         
      Tužbeni razlozi i glavni argumenti
   
   Tužitelj zahtijeva naknadu štete na temelju čanaka 340. UFEU-a za štetu pretrpljenu kao posljedicu Odluke Komisije C(2013) 431, predmet COMP/M.6570 UPS/TNT Express (u daljnjem tekstu: odluka) koju je Opći sud poništio 7. ožujka 2017. u predmetu T-194/13.
   U prilog tužbi, tužitelj navodi da je odluka zahvaćena ozbiljnim povredama pravnih pravila koja su namijenjena dodijeli prava UPS-u. Prema tvrdnjama tužitelja, svaka od povreda je pojedinačno podupirala odluku i onemogućila tužitelja da preuzme TNT i ostvari koristi povezane s tom predloženom transakcijom.
   Tužitelj navodi da su te povrede bitne povrede prava u pogledu (1) analize koncentracije cijena; (2) analize učinkovitosti; (3) procjene FedExove konkurentnosti; i (4) procjene intenziteta tržišnog natjecanja utvrđene u odluci.
   Prema mišljenju tužitelja, svaka od tih povreda, pojedinačno ili zajedno razmatrane, odgovorna je za nezakonitu odluku i uspostavlja odgovornost Unije na temelju članka 340. UFEU-a.
   Tužitelj dalje navodi da su mu te povrede uzrokovale štetu, jer bi UPS preuzeo TNT da do njih nije došlo. Tužitelj navodi da nijedna uobičajeno pažljiva i razborita uprava ne bi zabranila predloženu transakciju da nisu pogrešno provedene analiza koncentracije cijena, analiza učinkovitosti, procjena FedExove konkurentnosti i procjena intenziteta tržišnog natjecanja.
   Prema mišljenju tužitelja, trebalo bi ga stoga staviti u položaj u kojem bi bio da je nezakonita odluka bila donesena na ime naknade štete na temelju članka 340. UFEU-a.